**Κόνιτσα 22/03/2022**

**ΔΕΛΤΙΟ ΤΥΠΟΥ**

Τελετή αλλαγής Διοικήσεως της 8ης Μ/Π Ταξιαρχίας

Την Τρίτη 22 Μαρτίου 2022 ο Δήμαρχος Κόνιτσας παρευρέθηκε στην τελετή αλλαγής Διοικήσεως της 8ης Μ/Π Ταξιαρχίας, η οποία πραγματοποιήθηκε με τη δέουσα επισημότητα στο Στρατόπεδο «Υποστράτηγου Χαρ. Κατσιμήτρου». Ο Ταξίαρχος Χρήστος Σιόρεντας παρέδωσε τη σκυτάλη της διοίκησης στον Ταξίαρχο Γεώργιο Παππά.

Εκφράζουμε θερμές ευχαριστίες στον απερχόμενο διοικητή Χρήστο Σιόρεντα για την άψογη συνεργασία με το Δήμο μας. Συγχαρητήρια και καλή επιτυχία εφεξής στο έργο του ως Επιτελάρχης του Γ’ Σώματος Στρατού.

Στον νέο Διοικητή Γεώργιο Παππά εκφράζουμε θερμά συγχαρητήρια και ευχόμαστε καλή δύναμη στα νέα του καθήκοντα. Εκπροσωπώντας την τοπική κοινωνία, είμαστε βέβαιοι ότι θα έχουμε άψογη συνεργασία με τον ίδιο και τα στελέχη των ενόπλων δυνάμεων της περιοχής μας.

Από το Γραφείο Δημάρχου